*Må ikke forveksles med golfspilleren Javier Colomo.*

| Medaljeoversikt |
| --- |
| Konkurrerte for Spanias flagg Spania |
| Friidrett: |
| Friidrett U23-EM i friidrett |
| Sølv | Tallinn 2015 | 110 mH |
| Friidrett U23-middelhavsmesterskapet i friidrett |
| Bronse | Aubagne 2014 | 110 mH |

**Javier Colomo Alfaro** (født 26. mars 1994 i Pamplona) er en spansk friidrettsutøver som konkurrerer i sprintløp og hekkesprint. Han har sølv på 110 meter hekk fra U23-EM i friidrett 2015 som fremste internasjonale meritt.

Idrettskarriere
---------------

2011
Colomo deltok på 110 meter hekk ved ungdoms-VM i friidrett 2011. Der løp han på 14,24 sekunder, kom på 7.-plass i sitt innledningsheat og gikk ikke videre til finalen. Han deltok også ved Europeisk Ungdoms-OL 2011 i Tyrkia. Der kom han på 4.-plass på 110 meter hekk, med tiden 13,85. Dette var hans beste tid i 2011, og han var 29 hundredeler bak Thomas Durant som tok bronsen.

På nasjonalt nivå ble han spansk ungdomsmester på 60 meter innendørs og 110 meter hekk utendørs.

2012
Ved det spanske juniormesterskapet innendørs vant han 60 meter hekk. Han løp der på 7,99 sekunder.

Han satte personlig rekord på 110 meter hekk (99 cm) i juni 2012, med 14,13 sekunder. Dette var den raskeste tiden av en spansk juniorutøver dette året. Ved det spanske juniormesterskapet utendørs deltok han på 110 meter hekk, og kom der på 4.-plass med tide 14,55 i finalen. Marc Jose Diaz vant denne øvelsen.

I juli deltok han ved junior-VM i friidrett 2012 i Barcelona. Der løp han på 14,32 i innledningsheatet, som var 40. beste tid, og gikk dermed ikke videre til semifinalene.

2013
Han forsvarte den spanske juniortittelen sin innendørs på 60 meter hekk i 2013. Utendørs ble han også spansk juniormester på 110 meter hekk, og vant finalen 7. juli med ny spansk juniorrekord på 13,67 sekunder. Han hadde selv den gamle rekorden, på 13,73 sekunder, satt 22. juni samme år. 

Ved junior-EM i friidrett 2013 (U20) nådde han finalen, etter bl.a. å ha tangert sin nasjonale juniorrekord i semifinalen, men fullførte ikke finalen.

Han avsluttet 2013 med å sette spansk rekord innendørs på 60 meter hekk (99 cm) 28. desember, med tiden 7,75 sekunder. 

2014
Colombo ble både spansk U23-mester og spansk mester i seniorklassen på 110 meter hekk. Han deltok ved det iberoamerikanske mesterskapet i friidrett 2014 i Brasil, og nådde finalen, men fullførte ikke finalen. Han deltok også ved U23-middelhavsmesterskapet i friidrett 2014 i Aubagne, der han fikk bronse på 110 meter hekk, bak Simon Krauss og Aurel Manga.

2015
I 2015 ble han på nytt spansk U23-mester på 110 meter hekk. Han ble tatt ut til å delta ved U23-EM i friidrett 2015, der han kom på 2.-plass, bak britiske David Omoregie, med ny personlig rekord på 13,73 sekunder. 

2016
Ved det spanske mesterskapet innendørs 2016 fikk han bronse på 60 meter hekk, med tiden 7,92. Han satte personlig rekord på 100 meter med 10,88 i mai, og 11. juni satte han ny personlig rekord på 110 meter hekk med 13,58 sekunder ved det spanske mesterskapet for klubblag.

Referanser
----------

1. ↑   World Athletics Database, World Athletics utøver-ID 263705[Hentet fra Wikidata]
2. ↑  Trabzon 2011 - *Athletics - 110 m Hurdles Boys* (arkivert), besøkt 20. juni 2016.
3. 1 2  IAAF - *Javier Colomo - Progression*, besøkt 20. juni 2016.
4. 1 2 3  RFEA - *Javier Colomo* Arkivert 9. juli 2016 hos Wayback Machine. (norsk oversettelse med Google Translate[*død lenke*]), besøkt 21. juni 2016.
5. ↑  RFEA - *XXXIX Campeonato de España junior en Pista Cubierta - 60m vallas MASC. Final* Arkivert 5. juli 2012 hos Wayback Machine. besøkt 21. juni 2016.
6. ↑  RFEA - *LIX Campeonato España Júnior - Avilés(Asturias), 23-24 junio 2012* Arkivert 21. august 2013 hos Wayback Machine. besøkt 21. juni 2016.
7. ↑  IAAF - *14th World Junior Championships - 110m hurdles (99.0cm) men - heats*, besøkt 21. juni 2016.
8. ↑  RFEA - *LX Campeonato de España Júnior - Castellón-UNI, 6-7 julio 2013* Arkivert 12. august 2013 hos Wayback Machine. besøkt 21. juni 2016.
9. ↑  European Athletics - *European Athletics U20 Championships - Rieti 2013*, besøkt 21. juni 2016.
10. ↑  CBAt - *110 metros com barreiras - Masculino*[*død lenke*], besøkt 21. juni 2016.
11. ↑  FFA - *14/06/14 - Championnats de Méditerranée Espoirs - 110m Haies (106) (Hurdles)/U23M*, besøkt 21. juni 2016.

Eksterne lenker
---------------

* (en) Javier Colomo – World Athletics Rediger på Wikidata
* (en) Profil hos European Athletics
* (en) Profil hos All-Athletics.com Arkivert 15. august 2016 hos Wayback Machine.
* (es) RFEA - Javier Colomo Arkivert 9. juli 2016 hos Wayback Machine.